Anagarika Dharmapala
Store norske leksikon,Religion og filosofi,Religioner og livssyn,Buddhisme
Anagarika Dharmapala, singalesisk buddhistisk reformator og nasjonalist. Han vokste opp i den engelsktalende middelklassen i Colombo. Under innflytelse av teosofien endret han i 1881 sitt navn til Dharmapala som betyr Lærens beskytter. Han innstiftet samtidig den nye religiøse skikken anagarika ('hjemløs'), som forente asketens hjemløshet med legmannens aktive sosiale engasjement.
I 1891 grunnla han Maha Bodhi Society som fikk til oppgave å restaurere buddhismens gamle minnesmerker i India og å utbre buddhismen over hele verden. Meditasjon og en puritansk, moralistisk livsførsel, sammen med en identifisering av Sri Lanka med den rene buddhismen, var egenskaper han innprentet sine landsmenn, og som fortsatt er karakteristisk for den singalesiske middelklassen i byene på Sri Lanka. Les mer i Store norske leksikon Sri Lanka Sri Lankas historie buddhisme